Diari Oficial de la Generalitat Valenciana


Sumari del DOGV 3490, del 07-05-1999 (1999/3932)

ORDRE de 21 d’abril de 1999, de la Conselleria d’Agricultura, Pesca i Alimentació, per la qual s’amplia la concessió de beques de l’Institut Politècnic Marítim Pesquer de la Mediterrània d’Alacant als ensenyaments dels cursos de patró local i patró costaner polivalent, i es modifica parcialment l’Ordre de 23 de maig de 1994.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/04/21/(2)/dof/vci/html**

### Dades del document

Número de DOGV
:   3490

Data del DOGV
:   07-05-1999

Secció del DOGV
:   I. DISPOSICIONS GENERALS

Número del document
:   1999/3932


Data del document
:   21-04-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * pescador
    * ajuda pública
    * assignació per estudis
    * suport econòmic

ORDRE de 21 d'abril de 1999, de la Conselleria d'Agricultura, Pesca i Alimentació, per la qual s'amplia la concessió de beques de l'Institut Politècnic Marítim Pesquer de la Mediterrània d'Alacant als ensenyaments dels cursos de patró local i patró costaner polivalent, i es modifica parcialment l'Ordre de 23 de maig de 1994. [1999/X3932]
  
En el Decret 268/1997, de 21 d'octubre, del Govern Valencià, es regula l'organització de l'ensenyament per exercir les activitats professionals nauticopesqueres de patró local de pesca i patró costaner polivalent.
  
A fi de promoure i fomentar aquests nous ensenyaments, es considera necessari estendre als estudis esmentats la regulació de la concessió de beques a l'Institut Politècnic Marítim Pesquer de la Mediterrània d'Alacant que es conté en l'Ordre de 23 de maig de 1994.
  
Per això, a proposta del director general d'Indústria, Cooperativisme, Pesca i Relacions Agràries, i en ús de les facultats que tinc conferides:
  
ORDENE
  
Article 1
  
Als cursos de patró local de pesca i patró costaner polivalent que es desenvoluparan a l'Institut Politècnic Marítim Pesquer d'Alacant els serà d'aplicació la regulació de la concessió de beques que s'estableix en l'Ordre de 23 de maig de 1994, del conseller d'Agricultura, Pesca i Alimentació (DOGV de 2.297, de 16 de juny).
  
Article 2
  
La durada acadèmica dels cursos esmentats s'estableix en:
  
Patró local de pesca: 1 trimestre
  
Patró costaner polivalent: 1 semestre
  
Article 3
  
Els alumnes que sol·liciten la beca per als estudis esmentats hauran de cursar més de la meitat de les assignatures o seccions que componen el curs.
  
Article 4
  
El pagament de les beques s'efectuarà al final de cadascuna de les mensualitats del curs, amb el certificat previ del director de l'Institut on s'acreditarà que l'alumne assisteix a classe amb regularitat i compleix amb les seues obligacions escolars.
  
Article 5
  
Es modifica l'apartat primer de l'article nové de l'Ordre de 23 de maig de 1994 amb el text següent:
  
?El director general d'Indústria, Cooperativisme, Pesca i Relacions Agràries, per delegació del conseller d'Agricultura, Pesca i Alimentació, convocarà per a cada curs acadèmic la concessió de les beques, i fixarà el nombre de beques que s'assignen a cadascun dels ensenyaments i la quantia, la qual no podrà superar el salari mínim interprofessional per a treballadors majors de 18 anys vigent en el moment de la publicació de la convocatòria, com també l'acumulació dels imports de les beques no cobertes en una especialitat o en altres?.
  
DISPOSICIONS FINALS
  
Primera
  
S'autoritza el director general d'Indústria, Cooperativisme, Pesca i Relacions Agràries per dictar les disposicions que calguen per al compliment del que es disposa en aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 d'abril de 1999
  
El conseller d'Agricultura, Pesca i Alimentació,
  
SALVADOR MANUEL ORTELLS ROSELL
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI